Ministrul Educatiei, Liviu Pop, a declarat, marti, la Buzau, ca se ia in calcul, la initiativa senatoarei Ecaterina Andronescu, ca profesorii din scolile de renume sa fie incadrati pe o grila diferita de salarizare fata de restul cadrelor didactice.





"Colegiile cu vechime de 150 de ani sau peste sunt foarte putine, suntem obligati sa le acordam atentia cuvenita, pentru ca sunt scoli care, din punctul meu de vedere, ar putea functiona si fara Minister si fara alte lucruri. Corpul profesoral din aceste scoli creeaza perspectiva unei scoli de succes. In ce priveste propunerea doamnei Andronescu de a incadra altfel profesorii din scolile de elita, e un punct care trebuie sa existe la nivelul Legii educatiei, dar nu stiu acum cum ar trebui formulat, pentru ca stim care e problema cu finantarea per elev si tot ce inseamna descentralizarea", a declarat Liviu Pop, prezent marti, la Buzau, la festivitatile organizate cu ocazia implinirii a 150 de ani de la infiintarea Colegiului National "Bogdan Petriceicu Hasdeu", potrivit News.ro.





Ministrul a mai spus ca, la nivelul intregii tari, sunt peste 2.400 de santiere, insemnand reabilitarea, ori constructia de noi scoli, gradinite sau crese, dar si ca elevii care invata acum in spatii puse la dispozitie de autoritati, in lipsa unor unitati scolare, "nu vor invata la nesfarsit in acele spatii".